Kultamarkkereiden laitto

|  |  |
| --- | --- |
| Kuvaus: | Kultajyvien asettaminen Cyber Knife-sädehoitoa varten. |

**TUTKIMUKSEEN VALMISTAUTUMINEN**

Ennen toimenpidettä sinun tulee olla ravinnotta neljä tuntia. Suuta saa tarvittaessa kostuttaa pienellä vesimäärällä ja lääkärin määräämät lääkkeet voi pääsääntöisesti ottaa.

 Toimenpidettä varten sinut kutsutaan vuodeosastolle. Käy verikokeissa ajanvarauskirjeen ohjeen mukaisesti.

**Jos olet yliherkkä jodivarjoaineelle tai puuduteaineelle**, kerro siitä mahdollisimman pian lääkärille, joka lähetti sinut tutkimukseen.

**Jos olet raskaana tai epäilet olevasi raskaana**, kerro siitä mahdollisimman pian lääkärille, joka lähetti sinut tutkimukseen.

**LÄÄKKEET**

Lääkärin määräämät lääkkeet voit pääsääntöisesti ottaa.
Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen lähettävälle vuodeosastolle:

Marevan

Clopidogrel, Brilique, Efient, Plavix

Arixtra, Eliquis, Pradaxa, Xarelto

Fragmin, Klexane, Innohep

Refludan

ReoPro

Integrilin, Aggrastat

neidonhiuspuu, kiinankarhuputki, kalaöljy- ja omegavalmisteet, valkosipuliuutteet

Lääke on jätettävä tauolle ennen toimenpidettä, mutta siitä saat erilliset ohjeet lähettävältä vuodeosastolta.

Verenpaineen on oltava alle 160/80, jotta toimenpide voidaan tehdä.

**TUTKIMUKSEN KULKU**

 Toimenpiteen aikana sinun tulee maata liikkumatta, koska liike aiheuttaa kuviin epätarkkuutta. Röntgenhoitajalla on sinuun puhe-, kuulo- ja näköyhteys. Toimenpide alueelta otetaan kuvasarja kohteen paikallistamiseksi. Iho puhdistetaan ja puudutetaan toimenpidealueelta. Kultajyvät asetetaan neuloilla paikoilleen.

**TUTKIMUKSEN JÄLKIHOITO**

Sinut viedään vuoteella vuodeosastolle. Keuhkotoimenpiteen jälkeen sinusta otetaan tarvittaessa keuhkokuva.

**YHTEYSTIEDOT**

Jos sinulla on kysyttävää tutkimuksesta, ota yhteys röntgen 2:een,

puh 017 – 173 307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä

[www.tutkimukseen.fi](http://www.tutkimukseen.fi/)

[www.stuk.fi](http://www.stuk.fi/)

**YHTEYSTIEDOT**

Jos tiedätte tai epäilette olevanne raskaana, tai teillä on kysyttävää toimenpiteestä, ottakaa yhteys röntgen 2:een, puh 017 - 173307

 arkisin klo 8.00 - 14.30.